open-index/open-wikipedia-markdown huggingface dataset:
Žralok Owstonov

**Žralok Owstonov** alebo **žralok končistočelý** (*Mitsukurina owstoni*) je jediný recentný druh z čeľade Mitsukurinidae.

Bol opísaný v roku 1898. Je to hlbokomorský druh žijúci v hĺbkach 270 - 960 metrov pri morskom dne. Dorastá do maximálnej dĺžky 3,85 metra a váhy cez 160 kg., má biele alebo sivé telo a končistý rypák. Má malé oči, korisť vyhľadáva pravdepodobne vnímačmi elektrického poľa. Často býva opisovaný ako živá fosília, pretože sa za milióny rokov prakticky nezmenil.

## Súhrnné informácie
* Dĺžka: Do 3,85 m
* Hmotnosť: Vyše 160 kg
* Rozmnožovanie: Vajco-živorodý
* Výskyt: Severný Atlantik, juhovýchodný Atlantik, južná časť Indického oceánu, západný a východný Pacifik
* Status: Nepotvrdený
* Biotopy výskytu: Otvorené more a oceán

## Referencie


## Iné projekty

Kategória:Mitsukurinidae
Kategória:Najmenej ohrozené druhy
Kategória:Eponymné živočíšne taxóny
Topografická anatómia ľudského tela

Telo človeka rozdeľujeme na tieto základné časti (v zátvorkách je *kurzívou* uvedená latinská terminológia, čiarka oddeľuje alternatívne termíny, v prípade potreby je označený singulár [sg.] a plurál [pl.]):
* kmeň tela:
**hlava (*caput*)
***lebka (*cranium*)
*** tvár (*facies*)
****oko (*oculus*, pl. *oculi*)
**** ucho (*auris*, pl. *aures*)
**** nos (*nasus*)
**** ústa (*oris*)
** krk (*collum*)
*** šija (*nucha*) – zadná časť krku
** trup (*truncus*)
*** hrudník (*thorax*)
**** hruď alebo prsia (*pectus*) – predná časť hrudníka
**** chrbát (*dorsum*) – zadná časť hrudníka
*** brucho (*abdomen*)
**** bedrá (*lumbus*) – zadná časť brucha
**** slabina (*ile*, pl. *ilia*) – prechod brušnej steny na dolné končatiny
**** trieslo (*inguen*) – vlastná hranica medzi brušnou stenou a končatinou
*** panva (*pelvis*)
**** zadok (pl. *nates*, *clunes*)
**** hrádza (*perineum*) – spodná strana panvy, medzi vonkajšími pohlavnými orgánmi (odstupom mieška u muža, pošvovým vchodom u ženy) a análnym otvorom
* končatiny  (pl. *membra*, I. N. A.: *extreminates*)
** horná končatina pravá a ľavá (*membrum superius dextrum et sinistrum*)
*** pazucha, podpazušie (*axilla*)
*** rameno (*brachium*)
*** lakeť (*cubitus*)
*** predlaktie (*antebrachium*)
*** ruka (*manus*)
**** dlaň (*palma manus*, *vola manus*)
**** chrbát ruky (*dorsum manus*)
**** prsty ruky (*digiti manus*), pozri prst § prsty človeka
** dolná končatina pravá a ľavá (*membrum inferius dextrum et sinistrum)
*** [[Stehno (časť končatiny stavovcov)|stehno]] (*femur*)
*** [[Koleno (anatómia)|koleno]] (*genus*)
*** zákolenná jama (*fossa poplitea*)
*** [[predkolenie]] (*crus*)
**** [[lýtko]] (*sura*) – zadná časť predkolenia
*** [[Noha (časť končatiny)|noha]] (*pes*)
**** [[Chodidlo (planta pedis)|chodidlo]] (*planta pedis*)
**** [[chrbát nohy]], priehlavok (*dorsum pedis*)
**** prsty nohy (*digiti pedis*)

Menšie oblasti tela s prirodzeným alebo umelo určeným ohraničením sa označujú ako [[Krajina (anatómia)|krajiny]] (pl. *regiones''), pričom každá krajina má svoj vlastný názov.

Kategória:Topografická anatómia
Box Car Racer

**Box Car Racer** bola hudobná skupina, ktorá pôsobila v roku 2002 ako vedľajší projekt Toma DeLonga z Blink 182. To že sa rozhodol pre tento projekt ktorý viacerí označovali ako "dospelý Blink" ho ako keby donútilo zlé obdobie, ktoré v tom čase prežíval. I keď to bral ako jednorazovú záležitosť jeho kolega z Blink 182 Mark Hoppus to bral ako podraz a cítil sa podvedený. Tom ale priznal že nikdy nechcel tím podviesť Marka.

## Zloženie kapely
Tom si prizval k sebe aj kolegu z Blink 182 Travisa Barkera, lebo Tomovi sa nechcelo platiť štúdiového bubeníka. Sprievodnú gitaru mu obstaral kamarát David Kennedy v tom čase hrajúci v kapele Over My Dead Body. Basovú gitaru si Tom nahral na album sám ale v klipoch a na koncertoch sa na poste basáka objavil Anthony Celestino.

## Členovia skupiny
*Tom DeLonge – spev, gitara, basová gitara
*Travis Barker – bicie, klavír
*David Kennedy – gitara
*Anthony Celestino – basová gitara (iba na videách a koncertoch)
*Mark Hoppus – basová gitara, (iba na poslednom koncerte)

## Diskografia
* 2002 – *[[Box Car Racer (album)|Box Car Racer]]*
* blink-182.cz  – Česká a Slovenská stránka o Blink-182, Angels And Airwaves, Plus44 a Box Car Racer

Kategória:Hudobné skupiny USA
JHVH

[thumb|Tetragramatón napísaný rozličným písmom: [fenické písmo|fenickým, aramejským a moderným hebrejským písmom]]

**JHVH** alebo **jhvh** (staršie resp. cudzojazyčné prepisy *JHWH* alebo *IHWH*; hebr. יהוה) je vlastné meno Boha Abraháma, Izáka a Jákoba, tak, ako je zapísané v hebrejskej Biblii. Toto slovo sa niekedy všeobecne označuje aj ako **[[tetragramatón]]** alebo **tetragram**. Sporný je pôvodný význam slova JHVH a vzhľadom na to, že tento zápis neobsahuje samohlásky, je sporná aj správna výslovnosť slova a počet jeho slabík. V súčasnosti prevažujú čítania **Jahve**, **Jehova** alebo **Jahvo**, ale možností je viac. V slovenských prekladoch Starého zákona je použitý výraz Hospodin.

## Význam slova
Slovo JHVH je zložené z hlások י (jod) ה (he) ו (vav) a  ה (he). Je to vlastné meno Boha izraelského národa. Jeho presný význam nie je známy. Podľa niektorých interpretácií ide o tvar 3. osoby imperfekta slovesa *ha vah* (הוה, stať sa, byť) v kauzatívnom kmeni, znamená teda „pôsobí, že sa stane“. V prekladoch Biblie sa však používajú aj pomenovania ako napr. "Hospodin", "Zvrchovaný Pán", "Stvoriteľ", "Otec", "Všemohúci", "Najvyšší" "Pán zástupov" a iné. Ale osobnosť a vlastnosti Boha sú obsiahnuté práve v Jeho vlastnom mene, teda »pôsobí, aby sa stalo to, čo si predsavzal«. (pozri Žalm 83,18)

## Správna výslovnosť
JHVH je skupina štyroch spoluhlások, medzi ktoré sa mali pri čítaní vkladať samohlásky. Samohláskové značky boli zavedené až neskôr (asi v prvej polovici prvého tisícročia po Kr.) a tak hebrejská časť Biblie tieto značky neobsahuje. Kvôli tradícii nevyslovovať Božie meno, sa výslovnosť mena časom pozabudla a dnes nie je možné s istotou tvrdiť, aká je pôvodná výslovnosť. Väčšina znalcov Biblie sa prikláňa k výslovnosti "Jahve" alebo "Jahvo"; časté je aj čítanie "Jehova".

Podľa *[[Jewish Encyclopedia]]* sa tetragramatón objavuje v Tanachu 6823-krát. Vo vedeckých edíciách hebrejskej Biblie (*Biblia Hebraica, Biblia Hebraica Stutgartensia*) sa nachádza 6828-krát. V judaizme sa v určitom období vytvorila predstava (kedy a ako sa vytvorila nie je celkom známe), že je nesprávne vyslovovať Božie meno a tetragramatón bol považovaný za nevysloviteľné Božie meno, preto ho nemožno prečítať ani vysloviť nahlas. Pri čítaní Písma a pri modlitbe sa nahrádza slovom *Adonaj* (hebr. אדני), ktoré sa najčastejšie prekladá ako *Pán*. Mimo náboženského kontextu veriaci Židia nevyslovujú ani slovo Adonaj, pretože to považujú za porušenie jedného z prikázaní Desatora - nebrať meno Božie nadarmo. Tetragramatón preto čítajú a vyslovujú ako *Ha-Šem* (השם), čo v preklade znamená *To Meno*. Niektorí spájajú slovo Adonaj a Ha-Šem do zloženiny *Adošem*. Z rovnakého dôvodu veriaci Židia úmyselné vyslovujú a píšu slovo *Elohim* (hebr. אלהים), ktoré znamená Boh, ako *Elokim* (אלוקים).

## Referencie

## Ďalšia literatúra
* 

## Pozri aj
* Tetragramatón

## Iné projekty

## Externé odkazy
* Překlad Božího jména JHVH  (podrobnejšie o problémoch s čítaním JHVH)

Kategória:Boh
Kategória:Judaizmus
Kategória:Hebrejské slová a frázy
Incesticide

***Incesticide*** je kompilácia B-strán singlov, štúdiových nahrávok a iných rarít skupiny Nirvana, ktorá vyšla v roku 1992 vo vydavateľstve Universal Music.

## Zoznam skladieb
Všetky skladby sú napísane Kurtom Cobainom okrem uvedených výnimiek.
# „Dive“ (Cobain/Novoselic) – 3:55
# „Sliver“ - 2:16
# „Stain“ - 2:40
# „Been a Son“ - 1:55
# „Turnaround“ (Casale/Mothersbaugh) - 2:19
# „Molly's Lips“ (Kelly/McKee) - 1:54
# „Son of a Gun“ (Kelly/McKee) - 2:48
# „Polly“ (Cobain/Novoselic/Grohl) - 1:47
# „Beeswax“ - 2:50
# „Downer“ - 1:43
# „Mexican Seafood“ - 1:55
# „Hairspray Queen“ (Cobain/Novoselic) - 4:13
# „Aero Zeppelin“ - 4:41
# „Big Long Now“ - 5:03
# „Aneurysm“ (Cobain/Novoselic/Grohl) - 4:36

Kategória:Albumy Nirvana
Kategória:Kompilačné albumy z 1992
In Utero

***In Utero*** (z ) je tretí a pritom posledný štúdiový album americkej skupiny Nirvana, ktorý bol vydaný v roku 1993 vo vydavateľstve Geffen Records.

## Zoznam skladieb
Všetky skladby sú napísane Kurtom Cobainom okrem uvedených výnimiek.
# „Serve the Servants“ - 3:34
# „Scentless Apprentice“ (Cobain/Grohl/Novoselic) – 3:47
# „Heart-Shaped Box“ - 4:39
# „Rape Me“ - 2:49
# „Frances Farmer Will Have Her Revenge on Seattle“ - 4:07
# „Dumb“ - 2:29
# „Very Ape“ - 1:55
# „Milk It“ - 3:52
# „Pennyroyal Tea“ - 3:36
# „Radio Friendly Unit Shifter“ - 4:49
# „Tourette's“ - 1:33
# „All Apologies“ - 3:50
# „Gallons Of Rubbing Alcohol Flow Through The Strip“ skrytá skladba 

In Utero
Kategória:Albumy Nirvana
Artrológia

**Artrológia** alebo **syndezmológia** (gr. *arthron* - kĺb, *desmos* - puzdro, väzovo) je pododbor anatómie, ktorý sa zaoberá kĺbmi, väzmi a ďalšími typmi spojení kostí.

Kategória:Pohybová sústava
Kosti

**Kosti** môžu byť:
* množné číslo slova kosť
* sídlo:
** dedina v Bulharsku v obci Tsarevo v oblasti Burgas, pozri Kosti (Bulharsko)
** mesto v Sudáne v štáte An-Níl al-Abjad, pozri Kosti (Sudán)
* americký kriminálny televízny seriál, pozri Kosti (seriál)
* prvé meno, pozri Kosti (prvé meno) 
* priezvisko, napr.:
** Eleni Kostisová (Eleni Kosti), grécka plavkyňa (* 1985)
** María Kostiová, španielska televízna herečka (* 1951)

## Pozri aj
* Bones
* Costi
* Kostis
* kušti
Leontios II.

[náhľad|[Solidus cisára Leontia]]
**Leontios** (* † 705), pôvodom z Isaurie, bol byzantský cisár, ktorý vládol v rokoch 695 – 698. Jeho vláda je významná predovšetkým preto, že počas nej ovládli Arabi Kartágo, čo prakticky spečatilo osud byzantských severoafrických držav.
  
Leontios, ktorý sa osvedčil ako vojvodca počas vlády Konštantína IV. Pogonata a jeho syna Justiniána II., zastával pred svojim vyhlásením za cisára celý rad vysokých úradnych funkcií a roku 695 ho vymenovali za stratéga themy Hellas. V tejto funkcii sa postavil na čelo revolty proti nepopulárnemu Justiniánovmu režimu, oslabenému porážkou vo vojne s kalifom Abdulmalikom (bitka pri Sebastopole roku 693).

Revolta, organizovaná s podporou strany modrých a konštantínopolského patriarchu Kallinika, skončila úspešne a jej výsledkom bolo Justiniánovo zohavenie a poslanie do exilu. To, že cisára nepopravili, súviselo s dlhou vládou herakleiovskej dynastie v Byzancii a s ňou spojeným rešpektom, ktorý si u obyvateľstva získala. Leontiovi sa však neskôr jeho „zhovievavosť“ pomstila.

Najväčším problémom, ktorému ríša v tom čase čelila, bol nový nápor arabskej expanzie, predovšetkým v severnej Afrike. Abdulmalikove oddiely tu postupne obsadili väčšinu byzantských držav vrátane Kartága, a aj keď Leontios získal pomocou loďstva kartáginsky prístav prechodne naspäť, jeho jednotky neboli natoľko silné, aby dokázali svoje pozície udržať. Kartágo sa tak dostalo roku 697 definitívne do rúk Arabov.

Porážka v Afrike viedla k pádu Leontiovho režimu. Pri návrate z ťaženia vojaci revoltovali, vyhlásili za cisára vojvodcu Tiberia Apsimara a po krátkej občianskej vojne Leontia zvrhli. Leontios potom strávil sedem rokov v kláštore, než bol na rozkaz Justinána II., ktorý sa znova zmocnil trónu, roku 705 popravený.

## Iné projekty

## Externé odkazy
Leontiova biografia (po anglicky)

Kategória:Byzantskí cisári
Kategória:Byzantskí generáli
Kategória:Úmrtia v 8. storočí
Kategória:Popravení sťatím
Kategória:Hérakleiovská dynastia
Kawasaki (Kanagawa)

thumb|Chrám Kawasaki Daishi

**Kawasaki** () je mesto v Japonsku v prefektúre Kanagawa v oblasti Kantó v blízkosti hlavného mesta Tokia. Spolu s Tokiom, Jokohamou a ďalšími mestami tvorí jednu z najväčších aglomerácií na svete. V samotnom meste žije na ploche 144,36km² vyše 1&nbsp;385&nbsp;003 obyvateľov.

## Iné projekty

## Externé odkazy
* Oficiálne stránky mesta (anglicky) 
* Oficiálne stránky mesta (japonsky)


Kategória:Mestá v Japonsku
Kategória:Sídla v prefektúre Kanagawa
Kawasaki

**Kawasaki** môže byť:
* lokalita v Japonsku:
** mesto v prefektúre Kanagawa, pozri Kawasaki (Kanagawa)
** mesto v prefektúre Fukuoka, pozri Kawasaki (Fukuoka)
** mesto v prefektúre Mijagi, pozri Kawasaki (Mijagi)
* podnik v Japonsku:
** výrobca dopravných zariadení, pozri Kawasaki Heavy Industries
** dopravná spoločnosť zameraná na medzinárodnú prepravu, pozri Kawasaki Kisen Kaisha
* značka motocykla od Kawasaki Heavy Industries, pozri Kawasaki (motocykel)
* japonská osoba, napr.:
** Guj Kawasaki (*1954), spisovateľ a investor do nových podnikov
** Džiro Kawasaki (* 1947), politik
** Rjo Kawasaki (* 1947), hudobník
** Utah Kawasaki (* 1976), hudobník
** Jukari Kawasaki (* 1976), olympijský lukostrelec
** Tomisaku Kawasaki, objaviteľ Kawasikiho choroby

## Pozri aj
* Kawasakiho choroba (Kawasakiho syndróm; kardiovaskulárna choroba najmä malých detí, opísaná Dr. Tomisaku Kawasakim)
* Stanica Kawasaki (železničná stanica v Kawasaki v Kanagawe)
* Kawasaki Frontale (japonský futbalový klub)
IPA

**IPA** môže byť skratka pre:

* *International Phonetic Alphabet*, pozri Medzinárodná fonetická abeceda
* druh piva, pozri India Pale Ale
* izopropylalkohol
* izolačný pás asfaltový
Pabianice

**Pabianice** (nem. *Pabianitz*) sú mesto v Lodžskom vojvodstve, v rovnomennom okrese. V roku 2004 v ňom žilo 71 313 obyvateľov. 
Patrónom mesta je Svätý Maximilián Kolbe. Takmer všetci obyvatelia sú poľskej národnosti a rímskokatolíckeho vierovyznania.

## Poloha
Rozloha mesta je 32,98&nbsp;km². Pabianice sa rozkladajú na nížine. Najnižší bod je situovaný nad riekou Dobrzynkou,  Najvyšší bod má hodnotu 

## Dejiny
### Vznik mesta a pôvod mena
náhľad|Kostol Svätého Matúša
**Pabianice** vznikli zrejme na prelome 10. a 11. storočia ako neveľká osada pri riečke Dobrzynka. Zakladateľom obce bol pravdepodobne muž menom Fabian (Pabian), je možné, že bol pôvodom z Čiech, nakoľko v tých časoch tam bolo toto meno veľmi obľúbené. Existuje však verzia, že názov má pôvod v záľube zakľadateľov mesta v poľovačke (s tým, že pôvodný variant znel *Pobijanice*, zo slova *bijanie*), ale traduje sa aj verzia o kňažnej *Fabianke*, ktorá bola tak mrzká, že sa musela ukrývať pred ľuďmi na tunajšom zámku.

Mestské práva získali v roku 1297 (niektorí historici dátum spochybňujú).

### Mesto troch národov
V 18. storočí začínajú do mesta prichádzať nemeckí kolonisti. Boli zruční remeselníci (krajčíri, farbiari). Časť z nich sa polonizovala (napr. predkovia Maximilána Kolbeho). Tretím významným etnikom boli Židia, v roku 1836 vznikla židovská obec, 1847 postavili synagógu. V roku 1849 tvorili 15 percent obyvateľov. Až do roku 1862 však mali formálne zakázané bývať v meste.

### Druhá svetová vojna
Pabianice boli včlenené do Tretej ríše. Boli zatvorené všetky poľské školy, plánovalo za vysídlenie Poliakov na východ a osídlenie mesta Nemcami. Poľskí obyvatelia boli vysťahovaní z lepších domov, do ktorých sa nasťahovali Nemci.

Začiatkom roku 1940 bolo vytvorené geto pre židov, väčšina jeho obyvateľov bola neskôr zavraždená (mnohí zahynuli už predtým kvôli epidémiam a hladu). Vojnu prežilo len veľmi málo židovských obyvateľov, tí sa zväčša vysťahovali do Izraela.

## Známi Pabianičania
* Svätý Maximilián Kolbe - študoval v Pabianiciach, v kostole svätého Matúša sa mu údajne zjavila Panna Mária
* Bogumił i Beniamin Krusche - významní priemyselníci
* Karol Ender - významný priemyselník
* Rudolf Kindler - významný priemiselník
* Henryk Debich - dirigent
* Karol Nicze - klavirista
* Teresa Wojtaszek - hviezda Metropolitan Opera v New Yorku
* Irena Zarzycka - spisovateľka
* Sławomir Łuczyński - satirik
* Zenon Porzucek - satirik
* Zbigniew Libera - plastik
* Jadwiga Wajsówna - olympionička
* Paweł Janas - bývalý tréner poľskej futbalovej reprezentácie
* Piotr Nowak - bývalý poľský futbalový reprezentant

## Iné projekty

Kategória:Mestá v Lodžskom vojvodstve
Kategória:Powiat pabianicki
Kobercovcotvaré

thumb|right|Žralok veľrybí
**Kobercovcotvaré** alebo **žralokovcotvaré** () sú rad žralokovidných drsnokožcov. 

## Charakteristika
Sú známe aj pod názvom **kobercové žraloky**, čo je odvodené zo škvrnitej maskovacej kresby tela niektorých zástupcov radu (vobegongy, stegostoma atď.) ktorá pripomína koberec. Majú 2 chrbtové plutvy bez plutvových ostňov, päť žiabrových štrbín a ústa pred očami.

## Systematika
* rod† Agaleus
* rod† Annea
* rod† Corysodon
* rod† Cantioscyllium
* rod† Crossorhinus
* rod† Phorcynis
* podrad Parascyllioidei
** čeľaď Parascylliidae
* podrad Orectoloboidei
** čeľaď vobegongovité(?) (Orectolobidae)
** čeľaď Brachaeluridae
** čeľaď Hemiscylliidae
** čeľaď stegostomovité (Stegostomatidae)- jediný druh stegostoma bodkovaná (Stegostoma fasciatum)
** čeľaď Ginglymostomatidae
** čeľaď Rhincodontidae

## Iné projekty
Anhinga tmavobruchá

**Anhinga tmavobruchá** (*Anhinga melanogaster*) je druh vtáka z čeľade anhingovité.

## Charakteristika
Podobá sa na kormorána, zvyčajne pláva tak, že jej nad hladinu vyčnieva iba krk, zvyšok tela je celkom ponorený vo vode. Vďaka špeciálne tvarovaným stavcom má krk esovitý tvar, ktorý dokáže vystrieť neuveriteľnou rýchlosťou. Anhinge to umožňuje bleskurýchle vymrštiť hlavu s tenkým končistým zobákom za korisťou. Anhingy hniezdia na kríkoch a stromoch, spravidla vo výške okolo 5 metrov.

## Súhrnné informácie
* Dĺžka: 85-97 cm
* Hmotnosť: 1-2 kg
* Operenie: Pohlavia sa líšia
* Výskyt: Afrika (južne od Sahary), južná a juhovýchodná Ázia, Austrália, Nová Guinea
* Migrácia: Čiastočne sťahovavý
* Status: Menej ohrozený
* Biotopy výskytu: Tropické lesy, stojaté vody, tečúce vody

## Iné projekty

Kategória:Anhingovité
Trzciano (Pomoranské vojvodstvo)

[náhľad|[Jazero v Trzciane]]

**Trzciano** je dedina v Poľsku, nachádzajúca sa v Pomoranskom vojvodstve. Má 440 obyvateľov (2005).

## Dejiny
Obec vznikla v 14. storočí na území vtedajšieho križiackeho panstva. Križiaci v rokoch 13271366 zakladali množstvo takýchto osád a motivovali osadníkov tým, že im poskytovali výsady, či dokonca šľachtické tituly. 

Prvá zmienka pochádza z polovice 14. storočia pod nemeckým názvom *Hönigfeld* *(Medové pole).* V neskorších rokoch sa v názve vymenilo jedno písmeno – *Königfeld*, čo značí *Kráľovo pole*.

V rokoch 19181945 patrilo do nemeckého Východného Pruska, po skončení Druhej svetovej vojny bolo pripojené k Poľsku.

## Zaujímavosti
*S Trzcianom sa spája legenda, podľa ktorej počas bitky medzi Švédmi a Poliakmi v roku 1629 švédsky kráľ Gustáv Adolf nechtiac pustil svoje žezlo, ktoré čľuplo na dno jazera. Poverčivý panovník následne začal vyjednávať o mieri.
*Trzciano má svoj futbalový klub, ktorý momentálne hráva 7. ligu (2006).

Iné projekty

Kategória:Dediny v Poľsku
Ludwig Franz Benedict Biermann

**Ludwig Franz Benedict Biermann** (* 13. marec 1907, Hamm, Nemecko – † 12. január 1986, Mníchov,) bol nemecký astronóm, ktorý sa zaoberal štúdiom vnútornej stavby hviezd a fyzikou kozmickej plazmy, slnečnej chromosféry a koróny. Predpovedal existenciu slnečného vetra. 

V roku 1967 získal Bruce Medal a v roku 1974 Zlatú medailu Kráľovskej astronomickej spoločnosti. Je po ňom pomenovaná planétka 73640 Biermann.

## Literatúra
* Ludwig Biermann, Arnulf Schlüter: *Über die Göttinger Arbeiten zur kontrollierten thermonuklearen Fusion.* in: Mitteilungen aus der Max-Planck-Gesellschaft zur Förderung der Wissenschaften, Heft 3/1957, S. 146-163

## Externé odkazy

* Životopis 

Kategória:Nemeckí astronómovia
Oblasť H I

**Oblasť H I** je medzihviezdny oblak zložený z neutrálneho vodíka. Tieto oblasti sú nesvietivé, ale sú detegovateľné, pretože molekuly, ktoré sú prítomné v malých množstvách, emitujú žiarenie v  oblasti (1 420 MHz) rádiového spektra aj pri nízkych teplotách (žiarenie na vlnovej dĺžke  je málo pohlcované, výskumom týchto oblastí sa dozvedáme o štruktúre galaxií a vesmíru). Pri ionizácii, kde oblasti H I kolidujú s expandujúcim ionizovaným plynom, napríklad s H II oblasťou, svietia jasnejšie. Stupeň ionizácie v neutrálnej oblasti H I je veľmi nízky (1:10 000), ale plazmoví fyzici to považujú za slabo ionizovanú plazmu.

Mapovanie emisií H I rádioteleskopmi je technika určujúca štruktúru špirálových galaxií. Je určená aj na mapovanie gravitačných porúch medzi galaxiami. Keď kolidujú dve galaxie, vyvrhuje sa materiál, čo umožňuje astronómom určiť, ako sa galaxie pohybujú.


Kategória:Hmloviny
Trpaslík (hviezda)

**Trpaslík** je súhrnné označenie pre odlišné triedy hviezd. Ide o hviezdy s relatívne malým priemerom a nízkou absolútnou jasnosťou.

Trpaslík je vo všeobecnosti ktorákoľvek hviezda hlavnej postupnosti triedy svietivosti V.
* Červený trpaslík je malá, relatívne chladná hviezda hlavnej postupnosti.
* Oranžový trpaslík je hviezda 0,5 až 0,8 násobku hmotnosti Slnka.
* Žltý trpaslík je hviezda hlavnej postupnosti s hmotou porovnateľnou so Slnkom. Slnko je žltý trpaslík.
* Modrý trpaslík je malá hviezda, ktorá je hypotetickým štádiom červeného trpaslíka po hlavnej postupnosti.
* Biely trpaslík je konečným štádiom evolúcie hviezd, ktoré nie sú dostatočne masívne, aby sa z nich vytvorila supernova typu II, biele trpaslíky majú do 1,44-násobku hmoty Slnka.
* Čierny trpaslík je biely trpaslík dostatočne ochladený tak, že už nevyžaruje žiadne viditeľné svetlo.
* Hnedý trpaslík je subhviezdny objekt nedostatočnej veľkosti na fúziu vodíka na hélium. Jeho veľkosť je približne 0,08 násobok veľkosti Slnka.

## Pozri aj

* podtrpaslík

Kategória:Hviezdy
Trpaslík

**Trpaslík** môže byť:
* mytologická bytosť malej postavy:
** mytologická alebo reálna bytosť malého vzrastu v mytológii všetkých kultúrnych národov (vrátane zmienok u Homéra, Hesioda, Plinia, Aristotela, Herodota [Herodotos spomína zrejme afrických pygmejov])
** v časti strednej Európy: 
*** permoník (synonymum: piadimužík)
*** škriatok (synonymum: piadimužík)
** v severnej Európe a vo fantasy: trpaslík (severská mytológia)
* človek nízkeho vzrastu:
** v dôsledku choroby, pozri nanizmus
** ako bežná výška niektorých kmeňov najmä v južnej Afrike, pozri napr. pygmej
* skrátene záhradný trpaslík
* v astronómii typ hviezdy malých rozmerov, pozri trpaslík (hviezda)
* seriál z roku 2017, pozri Trpaslík (seriál)

## Iné projekty
Žralokotvaré

**Žralokotvaré** () je rad žralokovidných drsnokožcov. Hlavnými znakmi sú: žmurka (tretie viečko), špirálová črevná riasa, ústa za očami, plutvy bez ostňov, 5 žiabrových štrbín a 2 chrbtové plutvy. Zahŕňa 8 čeľadí.

## Systematika
* čeľaď Scyliorhinidae
* čeľaď Proscylliidae
* čeľaď Pseudotriakidae
* čeľaď Triakidae
* čeľaď Leptochariidae
* čeľaď Hemigaleidae
* čeľaď Carcharhinidae
* čeľaď Sfyrnovité

## Iné projekty
Polorajotvaré

thumb|vpravo|Polorajotvaré

**Polorajotvaré** alebo **squatinotvaré** () je rad žralokov s jedinou čeľaďou **polorajovité** alebo **squatinovité** () a jediným recentným rodom **poloraja** alebo **squatina** (). 

Zahŕňa 16 recentných druhov ktoré sa vyznačujú plochým telom, ústami na konci rostra a tým, že im chýba análna plutva. Poloraje sú ploché ako raje. Na rozdiel od nich však nemajú prsné plutvy celistvé a žiabrové štrbiny nemajú na spodnej časti tela. Žijú prevažne na morskom dne a preto vodu na dýchanie nasávajú veľkými otvormi (spirakulami) ktoré majú na temeni hlavy. Keby ich nasávali ústami, obsahovala by viac kalu, ktorý by im mohol upchať žiabre. Ich prsné plutvy pripomínajú anjelské krídla preto sa anglicky nazývajú angel shark čiže anjelský žralok.

## Iné projekty
Tiberios II. (Byzantská ríša, 6. storočie)

[náhľad|350px|[Solidus Tiberia II.]]
**Tiberios II. (Konštantín)** (iné mená: **Tiberius II. (Konštantín), Tiberios I., Tiberius I., Tiberius Constantinus**; † 13. august 582) bol byzantským cisárom v rokoch 578 až 582.

Tiberios bol priateľom cisára Justinia II., počas ktorého vlády ho vymenovali do hodnosti comes Excubitorum a v roku 565 bol vyslaný na vojenské ťaženie proti Langobardom. V roku 574 ho na návrh cisárovnej Sofie Justinus povýšil do hodnosti caesara čím sa stal jeho spoluvládcom. Justin trpel v tom čase duševnou chorobou a sám už nebol schopný vládnuť. Počas Tiberiovho regentstva bola situácia na východnom fronte stabilizovaná. V roku 575 Rimania zasadili Peržanom citeľnú porážku v bitke pri Melitene. Po smrti cisára Justina II. v roku 578 sa stal Tiberios cisárom a oženil sa s cisárovnou vdovou. Odvtedy vystupoval pod menom Konštantín.
 
Energicky pokračoval v obrannom boji proti Avarom a Peržanom, avšak uzatvoriť s nimi mier sa mu nepodarilo. Naopak Avari a s nimi spojení Slovania prenikali intenzívnejšie ako kedykoľvek predtým na Balkán. Ukončiť vojnu s Peržanmi dokázal až jeho nástupca Maurikios I..

Tiberios ešte silnejšie ako jeho predchodca začal vyprázdňovať štátnu kasu a vyzbrojovať rímske vojsko. Bol veľmi obľúbený medzi ľudom vďaka tomu, že mu späť vyplatil štvrtinu daní vybraných v ríši a rozdával veľké sumy na rôzne dobročinné účely.

Táto jeho márnotratnosť sa skončila v štvrtom roku jeho vlády, keď sa mu náhle zhoršil zdravotný stav. Ochorel a onedlho, 13. augusta v roku 582 zomrel. Ešte predtým stihol adoptovať úspešného vojvodcu Maurikia, ustanoviť ho svojim nástupcom a oženiť ho so svojou druhou dcérou Constantiou.

## Referencie
* 

## Iné projekty

## Externé odkazy
* Tiberiova biografia (po anglicky)

Kategória:Byzantskí cisári
Kategória:Narodenia v 6. storočí
Kategória:Úmrtia v 6. storočí
Kategória:Justinovská dynastia
Gregor Tarkovič

**Gregor Tarkovič** (* 21. november 1745, Pasika, Berežská župa (dnes Ukrajina) – † 16. január 1841, Prešov), prvý gréckokatolícky biskup Prešovskej eparchie.

Gymnázium absolvoval v Užhorode, filozofiu vo Veľkom Varadíne (Oradea) a teologické štúdia vo Viedni.

V roku 1779 ho mukačevský biskup Andrej Bačinský vysvätil za kňaza. Pôsobil ako profesor teológie v Užhorode a neskôr ako farár, najprv v Hajdúdorogu a neskôr v Užhorode. V roku 1803 odišiel do Budína, kde do roku 1831 pôsobil v cirkevnom vydavateľstve ako cenzor pre slovanské knihy.

Bol organizátorom života gréckokatolíckej cirkvi na východnom Slovensku a v Podkarpatskej Rusi. V roku 1816 ho rakúsky cisár František I. vymenoval za prvého biskupa novozriadenej eparchie v Prešove. Toto cisárske rozhodnutie bolo potvrdené pápežom Piom VII. až v roku 1818, keď bulou Relata semper kanonicky potvrdil ustanovenie prešovského biskupstva a Tarkovičove menovanie 26. septembra 1818. Biskupské svätenie prijal z rúk mukačevského biskupa Alexeja Póčiho 17. júna 1821 v baziliánskom monastierskom chráme v Krásnom Brode.

Počas jeho pôsobenia ako biskupa mu pripadla úloha vytvorenia fungujúcej eparchie. 

Pochovaný je v krypte prešovskej gréckokatolíckej katedrály.

## Poznámky


## Referencie

## Ďalšia literatúra
* TARKOVIČ, Gregor. In: 

## Externé odkazy
* Biskup Gregor Tarkovič (1745 – 1841) na oficiálnej stránke Gréckokatolíckeho arcibiskupstva Prešov
* Záznam o úmrtí – záznam číslo 4; farnosť Prešov

Kategória:Narodenia v 1754
Kategória:Úmrtia v 1841
Kategória:Biskupi Prešovskej eparchie
Urbanizácia

[thumb|250px|Downtown [Toronto]]

**Urbanizácia** je sociálny proces formovania a rozvoja mestského spôsobu života a/alebo rastu počtu obyvateľstva žijúceho mestským spôsobom života (bez ohľadu na to, či žijú v meste) resp. proces sústreďovania života do miest a rast počtu obyvateľstva žijúceho v mestách. Môže ísť aj všeobecne o prenikanie mestských prvkov do celého sledovaného osídlenia. 

Podiel obyvateľov žijúcich v mestách sa označuje ako **miera urbanizácie**.

Je úzko spojená s priemyselnou revolúciou. V štátoch ako napríklad Spojené kráľovstvo alebo Spojené štáty miera urbanizácie stúpala spolu s priemyselnou revolúciou a sťahovaním obyvateľov zamestnaných v poľnohospodárstve z vidieka do mestských tovární, čo viedlo k vzniku veľkého množstva mestských aglomerácií, ale v súčasnosti narazila miera urbanizácie na pomyslený strop a ďalej už nestúpala. Priemyselná revolúcia vznikla v Spojenom kráľovstve, čo je dôvod, prečo je Spojené kráľovstvo krajinou s jednou z najvyšších urbanizácií na svete, až 90 percent. Ďalším príkladom je Austrália, ktorá tiež patrí medzi štáty s najvyšším stupňom urbanizácie hlavne z dôvodu, že väčšina obyvateľstva žije v mestských aglomeráciách, čo je spôsobené hlavne neprístupným terénom austrálskych púští. 

Medzi vysoko urbanizované aglomerácie patria niektoré oblasti USA, napríklad Florida, Kalifornia, na severovýchodnom pobreží: Washington – New York – Boston, kde sa obyvateľstvo sústreďuje do konurbácií najväčších amerických miest. 

Rozvojové štáty, ako napríklad Čína, India alebo Nigéria majú väčšinou menšiu mieru urbanizácie, ktorá však stále stúpa. V Nigérii sa od roku 1975 miera urbanizácie zdvojnásobila na 43,3 %.

Svetová urbanizácia stále stúpa a v súčasnosti dosahuje úroveň 47,5 %.

Spolu s rastom urbanizácie súvisí aj väčšia hustota obyvateľstva a zlepšenie obchodu a ostatných aktivít, ako napríklad ekonomická dostupnosť dopravy. Zvyšovanie urbanizácie sa prejavuje sťahovaním obyvateľov z vidieka do miest.

## Pozri aj
* mesto
* vidiek

Kategória:Geografia
Súmestie

right|thumb|Tokio v noci

**Súmestie** alebo **konurbácia** je komplex niekoľkých miest alebo aglomerácií zrastených do jednej súvisle zastavanej plochy. Na rozdiel od aglomerácie existujú jednotlivé mestá ako samostatné celky a nemusia mať nevyhnutne spoločné zázemie ani jednotné centrum. Takémuto modelu sa hovorí aj polycentrická forma aglomerácie. Spojením niekoľkých konurbácií vzniká tzv. *[[megalopolis]]* alebo *megamesto*.

## Pozri aj
* Urbanizmus
* Metropola
* Aglomerácia
* Ekumenopolis
* Megalopolis

## Iné projekty

Kategória:Geografia
Kategória:Urbánna geografia
Jokohama

thumb
thumb|Najvyššia budova v Japonsku, Landmark Tower vo štvrti Minato Mirai 21

**Jokohama** () je hlavné mesto prefektúry Kanagawa, druhé najväčšie mesto v Japonsku a najväčší prístav krajiny.

Je súčasťou aglomerácie okolo Tokia, kam patrí aj mesto Kawasaki. Na ploche 437 km² tu žije 3,77 mil. obyvateľov (2023).

## Iné projekty


Kategória:Hlavné mestá japonských prefektúr
Kategória:Prístavné mestá Tichého oceánu
Švédske národné futbalové mužstvo na Majstrovstvách sveta 2006

Vystúpenie **** na **[[Majstrovstvá sveta vo futbale 2006|Majstrovstvách sveta vo futbale 2006]]** bolo celkovo jedenástym, keď sa mužstvo kvalifikovalo na záverečný turnaj. Po troch zápasoch v Skupine B skončilo v tejto skupine na druhom mieste a prebojovalo sa do osemfinále, kde prehralo s .

## Kvalifikácia
Švédsko hralo v 8. skupine európskej kvalifikácie. Jeho súpermi boli , , ,  a . Švédsko v kvalifikácii iba dvakrát prehralo a skončilo s rovnakým počtom bodov ako Chorvátsko. Pretože obidva vzájomné zápasy týchto dvoch mužstiev vyhralo Chorvátsko, obsadilo nakoniec druhé miesto v skupine a postúpilo na finálový turnaj ako najlepšie z mužstiev, ktoré skončili v skupine na druhom mieste (nemuselo hrať barážové stretnutia).

Výsledky mužstva v kvalifikačnej skupine:

Výsledná tabuľka:

## Žreb

Švédske mužstvo sa žrebovaním dostalo do Skupiny B. Jeho súpermi v základnej skupine boli mužstvá ,  a .

## Zostava

*Z = odohraných zápasov, G = počet strelených gólov,  = žlté karty,  = červené karty*

## Zápasy
Švédsko na Majstrovstvách sveta 2006 odohralo tri zápasy v skupine, z ktorých jeden vyhralo a dva remizovalo. So ziskom 5 bodov postúpilo do osemfinále, kde prehralo s Nemeckom a skončilo svoje účinkovanie na záverečnom turnaji.

### Skupina F

*Všetky časy sú lokálne ([[UTC]]+2)*

#### Trinidad a Tobago vs Švédsko

*Rozhodca: Shamsul Maidin (Singapore)
*Asistenti rozhodcu: 
:Prachya Permpanich (Thajsko)
:Eisa Gholoum (Spojené arabské emiráty)
*Štvrtý rozhodca: Oscar Ruiz (Kolumbia)
*Piaty rozhodca: Fernando Tamayo (Ekvádor)

#### Švédsko vs Paraguaj

*Rozhodca: Ľuboš Micheľ (Slovensko)
*Asistenti rozhodcu:
:Roman Slyško (Slovensko)
:Martin Balko (Slovensko)
*Štvrtý rozhodca: Jerome Damon (Južná Afrika)
*Piaty rozhodca: Enock Molefe (Južná Afrika)

#### Švédsko vs Anglicko

*Rozhodca: Massimo Busacca (Švajčiarsko)
*Asistenti rozhodcu:
:Francesco Buragina (Švajčiarsko)
:Matthias Arnet (Švajčiarsko)
*Štvrtý rozhodca: Khalil Al Ghamdi (Saudská Arábia)
*Piaty rozhodca: Fathi Arabati (Jordánsko)

### Osemfinále
#### Nemecko vs Švédsko

*Rozhodca: Carlos Simon (Brazília)
*Asistenti rozhodcu
:Aristeu Tavares (Brazília)
:Ednilson Corona (Brazília)
*Štvrtý rozhodca: Shamsul Maidin (Singapur)
*Piaty rozhodca: Prachya Permpanich (Thajsko)

Kategória:Majstrovstvá sveta vo futbale 2006
Kategória:Futbal vo Švédsku
Veltins-Arena

**Veltins-Arena** je futbalový štadión v nemeckom meste Gelsenkirchen. Pôvodný názov tohto štadiónu bol do roku 2005 **Arena AufSchalke**. Bol otvorený v roku 2001 ako nové ihrisko pre miestny klub FC Schalke 04. Odohralo sa na ňom aj päť zápasov Majstrovstiev sveta 2006, vrátane jedného štvrťfinále. Od UEFA má označenie ako jeden z takzvaných päťhviezdičkových štadiónov. Ligová kapacita je 61 673 (státie a sedenie), kapacita pre medzinárodné zápasy je 54 142 (iba na sedenie). Práva na pomenovanie štadiónu boli v roku 2005 predané pivovarníckej spoločnosti Veltins. Konajú sa tu i koncerty domácich a zahraničných hudobných skupín.

## Ďalšie využitie
*Dňa 7. mája 2010 sa na štadióne Veltins-Arena uskutočnila úvodná hra Majstrovstiev sveta v ľadovom hokeji medzi usporiadateľským Nemeckom a USA (2:1 po predĺžení). Futbalový štadión bol prestavaný na ľadový štadión a jeho kapacita rozšírená na 77 803 miest. V histórii ľadového hokeja to bol nový svetový rekord.

## Iné projekty

Kategória:Futbalové štadióny v Nemecku
Kategória:Stavby v Severnom Porýní-Vestfálsku
Kategória:Architektúra z 2001
Kategória:Gelsenkirchen
Kategória:Štadióny Majstrovstiev sveta vo futbale 2006
Kategória:Štadióny Majstrovstiev Európy vo futbale 2024
Aglomerácia

thumb|Tokio – jedna z najväčších aglomerácii na svete

**Aglomerácia** v urbánnej geografii je mesto so svojim okolím, napríklad predmestiami a satelitnými mestami alebo niekoľko miest spojených do jednej súvislej zastavanej plochy, konurbácie.

Väčšinou sa vyznačuje spoločnou hromadnou dopravou, previazanosťou ekonomiky a zástavbou, spoločnou administratívou alebo veľmi blízkou polohou. Časté sú aglomerácie banských miest hlavne v strednej Európe, napríklad Ostrava, alebo husto koncentrovaných miest v priemyselných centrách západnej Európy, napríklad Porýnie, Porúrie, Londýn, Liverpool, alebo v Spojených štátoch (Miami, Tampa, Boston, New York, Washington, Los Angeles, San Francisco, Chicago, Detroit).

## Pozri aj
* Zoznam aglomerácií na Slovensku

Kategória:Urbánna geografia
Aškenázski Židia

**Aškenázski Židia** alebo **aškenáziovskí Židia** alebo **Aškenázi** () sú Židia pochádzajúci zo stredovekých židovských komunít v Porýní. Spolu so sefardskými Židmi sú najvýznamnejšou etnickou podskupinou židovského národa.

Označenie *Aškenázi* vzniklo z hebrejského výrazu pre Nemecko — Aškenaz (אשכנז). Od 10. do 19. storočia sa rozšírili prevažne na východ a zakladali komunity v Nemecku, Poľsku, Rusku, v strednej a východnej Európe, ale aj inde. Východoeurópski Aškenázi si až do holokaustu zachovali svoju kultúrnu osobitosť a špecifické náboženské zvykové právo (tzv. *aškenázsky [[minhag]]*). Dorozumievali sa hlavne jazykom jidiš alebo slovanskými jazykmi zmiešanými s hebrejčinou (napr. dnes už zaniknutý *lešon kenaan*, ako sa označovala tzv. *židovská čeština*, ale aj iné židovsko-slovanské jazyky). Naproti tomu Židia v Nemecku a vo Francúzsku sa od 18. storočia začali hlavne vďaka vplyvu haskaly a občianskemu zrovnoprávneniu rýchlo kultúrne aj nábožensky asimilovať.

Napriek tomu, že v 11. storočí predstavovali len 3 % celosvetovej židovskej populácie, v roku 1931 bolo až 92 % Židov na svete aškenázskeho pôvodu. Dnes predstavujú asi 80 % židovskej populácie na celom svete. Väčšina historických židovských komunít v Európe je aškenázskeho pôvodu, s výnimkou komunít v stredomorskej oblasti. Mnohí Židia, ktorí z Európy emigrovali na iné kontinenty (predovšetkým do Spojených štátov), sú východní Aškenázi. 

## História
Historicky je možné doložiť existenciu židovských komunít na sever od Álp a Pyrenejí od 8. - 9. storočia. Začiatkom 10. storočia už bola židovská populácia na severe Európy pevne usídlená, v roku 1066 prišli Židia spolu s normanskými dobyvateľmi do Anglicka a v tom istom čase osídlili aj Porýnie. S nástupom križiackych výprav a vyháňania z viacerých európskych krajín - z Anglicka (1290), Francúzska (1394) a niektorých regiónov Nemecka (15. storočie) - boli Židia nútení migrovať na východ do Poľska, Litvy a Ruska. 

Celé stáročia bola ekonomická aktivita Židov orientovaná na obchod, predaj a finančníctvo (úverové služby), a to v dôsledku kresťanských predpisov, platných vo väčšine európskych krajín, ktoré Židom zakazovali vykonávať určité činnosti a znemožňovali dôležité finančné transakcie (ako napríklad pôžičky na úrok, ktoré boli považované za hriech úžery) medzi kresťanmi. V 15. storočí sa aškenázska komunita v Poľsku stala najväčšou židovskou komunitou v diaspóre, čo sa nezmenilo až do holokaustu.

## Referencie

## Zdroj

Kategória:Židia
Tatra 11

**Tatra 11** bol malý automobil vyznačujúci sa jednoduchou a trvácnou konštrukciou, využívajúci chrbticový nosný rám, výkyvné polonápravy vzadu a vzduchom chladený plochý motor.

Konštruktérom tohto vozidla bol Hans Ledwinka, ktorý práve u T-11 položil základy tzv. tatrováckej koncepcie, ktorá sa  používa u ťažkých nákladných automobilov Tatra až do dnešných dní.

Tatra 11 mala dvojvalcový vzduchom chladený plochý motor (tzv. „boxer“) s objemom 1056 cm³, s rozvodom OHV a výkonom 8,8 kW (12 PS) pri 2500-2800 ot/min., ktorý cez 4-stupňovú prevodovku s ovládacou pákou v strede vozidla poháňal zadnú výkyvnú nápravu. Predná náprava bola tuhá. Brzdená bola iba zadná náprava, na každej strane však boli zdvojené brzdové čeľuste pôsobiace na ten istý široký brzdový bubon – jeden pár slúžil pre prevádzkovú a druhý pre ručnú brzdu.
Odpruženie bolo riešené listovými pružinami – vzadu s progresívnou charakteristikou, vpredu doplnené trecím pákovým tlmičom.
thumb|left|Motor Tatry 11

Celá konštrukcia bola na dobu vzniku veľmi pokroková a vynikala pevnosťou a trvanlivosťou pri relatívne nízkej hmotnosti podvozku 500 kg.
Vozidlo dosahovalo maximálnu rýchlosť okolo 70 km/h. Pre T-11 sa používali rôzne druhy otvorených, aj uzavretých karosérií.

Upravené vozidlá Tatra 11 využívala továreň aj v automobilovom športe, kde dosiahli viaceré úspechy, spravidla pod vedením továrenského jazdca Josefa Veřmiřovského.

Tatru 11 nahradil v roku 1926 inovovaný model Tatra 12, ktorý sa líšil predovšetkým brzdenou prednou nápravou a drobnými zmenami na mazaní motora.

T-11 položila základ celému radu osobných automobilov Tatra rovnakej koncepcie s dvoj- a štvorvalcovými vzduchom chladenými plochými motormi, ako aj mnohým úžitkovým vozidlám, z ktorých prvým bola Tatra 13.

Niektoré vyrábané nákladné vozidlá Tatra stále používajú centrálny chrbticový rám, výkyvné polonápravy a vzduchom chladený spaľovací motor. Takto konštruovaný podvozok preukazuje výhody svojej jednoduchej stavby predovšetkým pri jazde v ťažkom teréne, zatiaľ čo vzduchom chladený motor je možné použiť tam, kde nie sú požadované prísne normy na emisie exhalátov a hluku.

## Iné projekty

## Externé odkazy
* http://www.tatraklub.sk  Tatra Auto Klub Slovakia
* http://www.tatra.cz Tatra A.S, oficiálna stránka
* http://www.tatraportal.com 

11
Kategória:Veterány
Patrick Maynard Stuart Blackett

**Patrick Maynard Stuart Blackett** (* 18. november 1897, Londýn, Spojené kráľovstvo – † 13. júl 1974, Londýn) bol britský astronóm a experimentálny fyzik, ktorý v roku 1948 za objav dvojice pozitrón - elektrón dostal Nobelovu cenu za fyziku.

## Iné projekty

Kategória:Nositelia Nobelovej ceny za fyziku
Kategória:Anglickí fyzici
Kategória:Anglickí astronómovia
Kategória:Prezidenti Kráľovskej spoločnosti
Kategória:Britskí nositelia Nobelovej ceny
Kategória:Anglickí ateisti
Kategória:Osobnosti z Londýna
Tatrovácka koncepcia

300px|right|thumb|Typický podvozok Tatra
300px|thumb|right|Typický podvozok Tatra

**Tatrovácka koncepcia** je interné (české) označenie koncepcie podvozku všeobecne známeho ako centrálna nosná rúra, využívanej v automobilke Tatra Trucks. Tatra však nemá na uvedený typ rámu autorstvo. Už v roku 1904 ho využíval aj britský automobil Rover 8hp, alebo v roku 1909 francúzsky automobil Simplicia. 

Rám s centrálnou nosnou rúrou použil konštruktér Hans Ledwinka, prvý raz  v roku 1923 v malom osobnom automobile Tatra 11. 
Pre túto koncepciu je charakteristický chrbticový nosný rám tvorený tuhou nosnou rúrou kruhového prierezu, na ktorú sú prírubami pripojené rozvodovky výkyvných náprav a vpredu prevodovka s motorom. Takýto podvozok vykazuje veľmi dobrú odolnosť voči namáhaniu v ohybe a torznú pevnosť pri zachovaní ľahkej stavby. Nerovnosti terénu sú vyrovnávané vysokým zdvihom výkyvných polonáprav a namáhanie zachytáva torzne tuhá rúra, takže sa neprenáša do nadstavieb vozidla, čo zjednodušuje ich konštrukciu. Nevýhodou je nevhodná geometria kolies pri zmene zaťaženia a nižšia svetlá výška v teréne. 

Hnací hriadeľ je vedený vo vnútri centrálnej nosnej rúry. Takáto konštrukcia si vyžaduje používanie diferenciálu s čelnými ozubenými kolesami, a pri snahe o zachovanie jednotného rázvoru na obidvoch stranách používanie tanierových kolies rozdielneho priemeru, ktoré sa pri pružení odvaľujú po pastorkoch diferenciálu. V hnacom mechanizme teda nie sú použité žiadne kĺby. 

U novších typov vozidiel Tatra sa už používali tanierové kolesá rovnakého priemeru za cenu rozdielneho rázvoru vozidla, resp. u všetkých poháňaných náprav za cenu posunutia kolies na jednej strane vozidla voči kolesám na druhej strane o šírku pastorku.

Koncepciu tuhého chrbticového rámu a výkyvných polonáprav používajú ťažké terénne vozidlá Tatra dodnes. Okrem Tatry ho používala napríklad aj rakúska automobilka Steyr.

## Externé odkazy
* http://www.tatraklub.sk  Tatra Auto Klub Slovakia
* http://www.tatra.cz Tatra A.S, oficiálna stránka
* http://www.tatraportal.com 

Kategória:Konštrukcia automobilov
Kategória:Tatra (podnik)
Shuvuuia

**Shuvuuia** bol 60 cm. dlhý vtákovitý dinosaurus. Žil pred 90 až 75 miliónmi rokov na území dnešného Mongolska. Je známy zo skamenelín zahŕňajúcich pozostatky lebky. Jediný druh je **Shuvuuia deserti**.

## Opis
Rod Shuvuuia sa vyznačoval pretiahnutou nízkou lebkou s množstvom malých zubov, štíhlou stavbou tela a dlhými zadnými končatinami, ktoré z neho robili výborného bežca. Podobne ako ďalšie rody z čeľade Alvarezsauridae, disponoval mimoriadne skrátenými prednými končatinami, ktoré vďaka silne vyvinutému palcu pripomínali krátke kopije. Ich účel nie je známy, keďže ich pohyblivosť bola zrejme obmedzená. Ak je správny názor, že rod Shuvuuia požieral termity, je možné, že pomáhali pri narušovaní termitísk. Nedá sa vylúčiť ani použitie predných končatín pri vzájomných súbojoch. Na rozdiel od niektorých ďalších alvarezsauridov mal pomerne dlhý chvost, kým na predných končatinách sa okrem dominantného prvého prsta (palca) zachovali aj drobné pozostatky druhého a tretieho prsta. Žil na rovnakej lokalite, ako niektoré známejšie dinosaury, napríklad rod Velociraptor alebo Protoceratops.

### Operenie
Rod Shuvuuia patrí medzi prvé dinosaury, ktoré boli objavené so stopami pernatej pokrývky tela a je teda jedným z niekoľkých známych operených dinosaurov. V niekdajších pernatých útvaroch boli dokonca objavené aj stopy proteínu beta-keratínu.

## V kultúre
Shuvuuia sa objavuje v prvej epizóde amerického televízneho dokumentu Dinosaur Planet z roku 2003.

## Referencie

Kategória:Alvarezsauridae
Kategória:Kriedové dinosaury
Kategória:Dinosaury z Ázie
Kategória:Operené dinosaury
Táňa Keleová-Vasilková

**Táňa Keleová-Vasilková** (vlastným menom **Taťjana Vasilková**; * 7. apríl 1964, Chomutov) je slovenská spisovateľka.

## Životopis
Narodila sa v rodine slovenského publicistu a cestovateľa Františka Keleho. Ako štvorročná sa presťahovala s rodičmi do Bratislavy, kde odvtedy žije a pôsobí.

Vyštudovala gymnázium a žurnalistiku na Filozofickej fakulte Univerzity Komenského v Bratislave. V rokoch 1987 – 1991 pracovala ako redaktorka v časopise *[[Osvetová práca]]*, od roku 1991 je spisovateľkou na plný úväzok.

Je vydatá, matka troch detí, s ktorými žije v Devínskej Novej Vsi.

## Tvorba
Už ako študentka uverejňovala svoje prvé práce v časopise Kamarát. V súčasnosti píše výlučne romány pre ženy, v ktorých zobrazuje životné situácie dnešných žien a rodín.

## Dielo

## Referencie

## Externé odkazy
* Oficiálny web
* 

Kategória:Slovenskí spisovatelia
Kategória:Slovenskí prozaici
Kategória:Ženy v slovenskej literatúre
Kategória:Osobnosti z Chomutova
Sefardskí Židia

**Sefardskí Židia** (iné názvy: **Sefardi**, zriedkavo: **Sefardimovia, sefardim**; ) sú prúd európskeho židovstva, predstavovaný pôvodne v stredoveku Židmi Pyrenejského polostrova (Španielska a Portugalska) a neskôr, po vyhnaní týchto Židov z Pyrenejského polostrova v rokoch 1492 – 1497 a 1531, ich potomkami, ktorí sa uchýlili do rôznych končín sveta. 

V prvých storočiach po vyhnaní sa usídlili zväčša v okolí Stredozemného mora, najmä na Balkáne. Dnes žijú hlavne v Izraeli, USA, vo Francúzsku, v Holandsku a v Turecku.

Označenie pochádza z hebrejského výrazu pre Španielsko – *[[Sefarad]]* (ספרד). 

## Externé odkazy
* 

Kategória:Židia
Livina (prítok Bebravy)

**Livina** je vodný tok pretekajúci územím okresov Trenčín, Bánovce nad Bebravou a Partizánske. Je to pravostranný prítok Bebravy, má dĺžku  a je tokom V. rádu.

## Prameň
Pramení v Považskom Inovci na južných svahoch vrchu Inovec () v nadmorskej výške približne 

## Opis toku
Od prameňa tečie najprv juhovýchodným smerom, priberá prvý prítok zľava spod Močiarov () a neskôr sprava z oblasti Zvadlivého. Potom vteká do Podunajskej pahorkatiny, do podcelku Nitrianska pahorkatina. Tu sa stáča na juhozápad, priberá prítok z pravej strany z doliny Dolná Nová hora (Novohorský potok; ), prudko mení smer toku opäť na juhovýchod, preteká obcou Zlatníky a výrazne rozširuje svoje koryto. Ďalej preteká cez Malé Hoste, okrajom Pochabian, Veľkých Hostí a v blízkosti Libichavy. Na území obce Šišov vytvára niekoľko ohybov a mení smer toku najprv na východ, zľava priberá Libichavský potok, následne vytvára dve pravouhlé zákruty a na krátkom úseku tečie juhovýchodným smerom popri obci Chudá Lehota. Opäť sa ohýba v pravom uhle a na krátkom úseku tečie severovýchodným smerom k obci Borčany. Následne sa stáča na východ, z ľavej strany priberá Višňovú, opätovne vytvára niekoľko ostrých zákrut pri obci Livinské Opatovce a neďaleko susednej obce Livina ústi do Bebravy.

## Geomorfologické celky
*Považský Inovec, geomorfologický podcelok Vysoký Inovec
*Podunajská pahorkatina, geomorfologický podcelok Nitrianska pahorkatina

## Prítoky
*pravostranné: prítok z lokality Zvadlivé, Novohorský potok, prítok z oblasti Starej hory, prítok z lokality Závršie, Šišovský potok
*ľavostranné: prítok zo západného svahu Močiarov (), prítok z lokality Halgašová, Libichavský potok, Višňová

## Ústie
Do Bebravy ústi východne od obce Livina už v katastrálnom území Rybian v nadmorskej výške cca 

## Obce
Livina preteká cez katastrálne územie týchto obcí:
*Dubodiel (v západnej časti územia, následne tvorí časť juhozápadnej katastrálnej hranice)
*Zlatníky (najprv tvorí časť katastrálnej hranice, potom tečie stredom územia i intravilánom)
*Malé Hoste (tečie intravilánom)
*Pochabany (tečie intravilánom)
*Veľké Hoste (tečie okrajom intravilánu)
*Libichava (tečie západne od intravilánu)
*Šišov (tečie intravilánom)
*Chudá Lehota (tečie okrajom intravilánu)
*Borčany (tečie okrajom intravilánu)
*Livinské Opatovce (tečie okrajom intravilánu)
*Livina (tečie okrajom intravilánu)
*Rybany (v južnej časti územia)

## Referencie

Kategória:Rieky na Slovensku
Kategória:Povodie Bebravy
Kategória:Vodné toky v Považskom Inovci
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Vodné toky v okrese Partizánske
Kategória:Vodné toky v okrese Trenčín
Kategória:Dubodiel
Kategória:Zlatníky
Kategória:Malé Hoste
Kategória:Pochabany
Kategória:Veľké Hoste
Kategória:Libichava
Kategória:Šišov
Kategória:Chudá Lehota
Kategória:Borčany
Kategória:Livinské Opatovce
Kategória:Rybany